ཡུ་རོབ་ཀྱི་རྒྱལ་ཁབ་དབྱིན་ཇི་དང་ཌན་མེགཨོ་སི་ཁྲི་ལི་ཡའི་ནང་དུའང་།བོད་པའི་ཞི་བའི་སྐད་འབོད་བྱེད་མཁན་ཚོ་འཇུ་བཟུང་བཀག་ཉར་བྱས་ཡོད།ཡིན་ནའང་།ཁོང་ཚོས་ནག་ཉེས་སོགས་གང་ཡང་བསགས་མེད་སྟབས་གློད་གྲོལ་ཐོབ་ཡོད།དེ་ཡིས་ནུབ་ཕྱོགས་ཡུལ་གྲུ་ཁག་གི་ནང་དུ་ཁྲིམས་ཀྱི་རང་དབང་བོར་བརླག་ཕྱིན་མེད་པའི་རྣམ་པ་ཞིག་བསྟན་ཡོད་རེད།ཡིན་ནའང་།ཁོང་ཚོ་ཐོག་དང་པོར་འཇུ་བཟུང་བྱས་པ་དེ་ནི་ཧ་ཅང་བློ་ཕམ་གྱི་གནས་ཤིག་རེད།ཨ་རིའི་གྲོས་ཚོགས་ནས་ལོ་མང་པོ་འགོར་བའི་རྗེས་སུ་འདི་ལོ་གཞི་ནས་བོད་ནང་གཟིགས་སྐོར་དུ་བསྐྱོད་ཐུབ་ཡོད།ཁོང་ཚོས་བོད་ནང་འགྲོ་བ་མིའི་ཐོབ་ཐང་མེད་པ་གླེང་སློང་བྱས་ཡོད་པ་རེད།ཨ་རིའི་གྲོས་ཚོགས་ནས་ཁྲིམས་གཞི་གཏན་འབེབས་ཀྱིས་བོད་ནང་དྲག་གནོན་བྱ་སྤྱོད་སྤེལ་མཁན་རྒྱ་གཞུང་མགོ་ཁྲིད་དང་ལས་བྱེད་ཚོ་ཨ་རིར་འགྲོ་བསྐྱོད་མི་ཆོག་པ་དང་།ཁོང་ཚོའི་དཔལ་འབྱོར་མ་དངུལ་བཀག་སྡོམ་བྱེད་སྲིད་པ་རེད།བོད་ནང་བོད་མི་རྣམས་ཀྱི་རང་དབང་ལ་དོ་ཕོག་འགྲོ་བཞིན་ཡོད་ནའང་།རྒྱལ་སྤྱིའི་སྒང་གི་ཚོང་བདག་ཆེན་མོ་ཚོས་བོད་ནང་ཚོང་ལས་གཉེར་མགོ་བཙུགས་ཡོད་པ་རེད།